als_Latn dik_Latn sag_Latn
Erion Habilaj
Ambasadori amerikan në Tiranë, Aleksandër Arvizu, ka lëshuar dje një deklaratë aspak optimiste për vendin tonë. Aleksandër Arvizu e ka paraqitur Shqipërinë si një vend në udhëkryq ashtu si dhe 20 vite më parë kur u rilidhën marrëdhëniet me dy vendeve. Arvizu mori pjesë në një takim në kuadër të javës amerikane në Shqipëri për të kujtuar 20 vjetorin e rihapjes së ambasadës amerikane në kryeqytetin shqiptar. Në këtë takim me ambasadorin amerikan ishte dhe presidenti Topi, i cili gjithashtu kërkoi nga politikanët shqiptarë të kenë më shumë kurajë për të kaluar situatën aspak të favorshme në të cilën gjendet vendi.
Mesazhi i Arvizu
“Shqipëria ishte në udhëkryq në 1991. Shqipëria kishte nevojë për reforma. Fatmirësisht liderët e asaj periudhe kishin një vizion se si mund të bëhej Shqipëria e na ftuan t’i ndihmonin. Jemi këtu 20 vjet më pas dhe e gjejmë veten në një tjetër udhëkryq. Kemi parë se rrugët e bllokimit dhe fajëhedhjes nuk funksionojnë. Edhe sot Shqipëria ke nevojë për reforma. E ardhmja e shqiptarëve është në duart tuaja. Udhëheqësit e vendit duhet të bëjnë zgjedhjet e drejta që të çojnë para integrimin e Shqipërisë në BE. Për 20 vite ne kemi rrugëtuar bashkë por Shqipëria nuk është ende aty ku meriton të jetë”, tha Arvizu.
Topi: Duhet kurajë për të kaluar situatën
Kreu i shtetit, Bamir Topi ka kërkuar nga faktori politik në vend që të tregojë kurajë dhe përgjegjësi, duke vendosur në krye axhendën qytetare mbi çdo axhendë tjetër. Në fjalën e tij në konferencën e organizuar për 20-vjetorin e marrëdhënieve SHBA-Shqipëri, kreu i shtetit theksoi se vetëm duke vepruar me përgjegjësi politika do të vihet në funksion të qytetarit dhe do t`i shërbejë interesave të vendit. “Ne kemi një popullsi të re në moshë dhe ata meritojnë të dëgjohen dhe të respektohet vullneti i tyre. Sot Shqipëria është në NATO dhe aspiron të bëhet pjesë e Bashkimit Evropian prandaj për ne kërkohet një sjellje e re në politikë” ka shtuar Topi. Sipas presidentit Topi politikanët shqiptarë shpeshherë përdorin retorika të cilat nuk janë në përputhje me standardet demokratike. “Shpeshherë dëgjojmë që qytetarët janë disa hapa përpara ndaj politikës për vizionin e tyre për të ardhmen” është shprehur kreu i shtetit.
Arvizu: Letra e Withers flet vetë
Ashtu siç për javë më radhë nuk ka komentuar publikimet e “Wikileaks”, ambasadori amerikanë në Tiranë, Aleksander Arvizu, ka preferuar ti shmanget edhe deklaratave për letrën publike te paraardhësit të tij John Withers. Diplomati amerikan Arvizu është mjaftuar me shprehjen ‘letra flet vetë’, duke u shfaqur si rrallë ndonjëherë i rezervuar me mediat. Dy ditë më parë, ish-ambasadori Withers publikoi në media një letër të hapur për të gjitha kabllogramet që janë publikuar nga “Wikileaks” e që më së shumti i përkisnin periudhës kur ai ishte ambasador i ShBA-ve në Tiranë. Nëpërmjet kësaj letre, Withers bënte të qartë se qëndrimet e tij nuk kanë qenë personale dhe se kane thënë vetëm të vërtetën, siç vepron çdo diplomat i Uashingtonit që nuk mund të ketë asnjë axhendë personale, duke iu përgjigjur kështu te gjithë politikanëve që e kanë sulmuar jo vetëm gjatë viteve që ai ka qenë në Tiranë, por edhe pas publikimeve të “Wikileaks”. Ndërkaq një tjetër apel ka ardhur për klasën politike shqiptare nga ambasadori ne detyre Arvizu, i cili në vazhdën e aktiviteteve për 20-vjetorin e rihapjes se ambasadës amerikane në Tiranë ka deklaruar se Shqipëria është në udhëkryq, duke bërë thirrje për reforma të thella. Edhe presidenti Bamir Topi ka deklaruar se qytetaret janë përpara politikaneve, e këta të fundit nuk duhet të jenë me 2 standarde. Për ambasadorin amerikan Arvizu dhe për presidentin Topi rruga e Shqipërisë është drejt BE-së dhe të gjithë duhet të punojnë për këtë.
cym_Latn als_Latn kea_Latn als_Latn als_Latn als_Latn als_Latn als_Latn